Un incident s-a produs ieri, în jurul orei 10.00, într-un supermarket din Câmpina. Un client a făcut scandal, amenințându-i pe cei din jur cu un cuțit.
Polițiștii din cadrul Poliției municipiului Câmpina s-au deplasat la fața locului, unde au identificat persoana în cauză, un bărbat de 37 de ani, din Câmpina, aflat sub influenţa alcoolului.
"Cu ocazia controlului corporal efectuat asupra bărbatului, a fost găsit un cuțit. În baza probatoriului administrat, față de bărbatul în cauză a fost luată măsura reținerii pentru 24 de ore, urmând să fie prezentat unității de parchet competente cu propunere de luare a unei alte măsuri preventive" au transmis reprezentanții IPJ Prahova.
Bărbatul este cercetat penal deschis pentru săvârșirea infracțiunii de tulburarea ordinii și liniștii publice.